Seti se naše ljubavi - updated | B92 Blog\nSeti se naše ljubavi - updated\nSrđan Mitrović / 02.08.2007. u 21:21\nFotografije je sa festivala u Opatiji 1961. na slici su : Anica Zubović, Nada Knežević, Lola Novaković, Vice Vukov, Gabi Novak, Senka Veletanlić i Terza Kesovija. Te godine je pobedila Lola Novaković sa pesmom "Jednom u gradu ko zna kom".\n„Nišvil džez festival“ koji će biti održan u Nišu od 15. do 18. avgusta na Letnjoj pozornici niške tvrđave, otvoriće pevačica Nada Knežević koja će tada primiti i nagradu za životno delo.\nCrn je dan bez muzike\nKrajnje je vreme da Nada Knežević , prva dama jugoslovenskog džeza, dobije status zaslužnog umetnika. Njen doprinos muzici je nemerljiv.\nDirekcija Međunarodnog džez festivala "Nišvil" zatražiće od stručne komisije Vlade Srbije dodeljivanje nacionalne penzije Nadi Knežević.\nMoju ljubav nisi hteo\nPrva dama srpskog džeza\nSofija BABOVIĆ, 17. avgust 2007\n"MISTER Paganini", kultna kompozicija za ženski vokal, jedna je od najsloženijih u istoriji izvođenja džez muzike. Bez greške, krajem šezdesetih godina, to je mogla da otpeva Ela Ficdžerald. U isto vreme, u zemlji siromašnoj, još uvek ranjivoj od ratova i stradanja, pevala je sa istom preciznošću i istom snagom prva dama jugoslovenskog džeza. Zove se Nada Knežević.\nDanas ima 67 godina. Prethodnih 12 odlučila je da ćuti i da ne peva. Za "Novosti" govori posle dobijanja nagrade za životno delo 24. internacionalnog džez festivala "Nišvil", koji je pokrenuo inicijativu da ova sjajna umetnica, čije se ime može pronaći u svim muzičkim enciklopedijama bez izuzetaka, dobije nacionalnu penziju istaknutog umetnika, jer ovo poslednje nije potrebno da se dokazuje. A sve to, dok u redu ispred komisije za dodelu strpljivo stoje na stotine muzičara, koji se grčevito trude da nakite svoje biografije kakvom plaketom, članskom kartom biblioteke u neznanoj mesnoj zajednici davno ugašenoj po padu komunizma...\n- Za one koji me ne znaju, za one mlađe, koji su odrasli na lošoj folk-muzici, zovem se Nada Knežević - kaže jetko ova dama, koja se i dok razgovaramo ne odvaja od lepeze i šešira, stranih živahnim "štiklicama" na aktuelnoj estradi.\n-Počela sam da pevam sa nepunih 15 godina kod gospođe Zdenke Zikove. Usledile su najpoznatije beogradske igranke, a to je u moje-naše vreme nešto značilo. Sa igranke su me odvukli u Udruženje džez muzičara, a odatle u Radio Beograd, gde 1957. godine snimam prve pesme. Jugoslovenska radio-difuzija odlučuje da me pošalje kao svog predstavnika na najsprestižnije evropsko takmičenje u Baden Badenu gde me prati džez orkestar Rola Hansa Mulera. Donosim zlato. Tako sam počela. Dobar glas i danas imam, kao i uverenje da sam uvek bila na "dobrom glasu".\n"Ciganska noć" (1958), "Fatima" (1959), koncerti u američkim džez klubovima u Zapadnoj Nemačkoj, "skok" preko Berlinskog zida do Sovjetskog Saveza cele tri i po godine, aplauzi dugi, biseva neizbroj... Čuveni magazin "Daun bit" ne štedi pohvalne kritike upućene njenom jakom glasu i upečatljivoj interpretaciji. Nada Knežević odlazi u Skandinaviju i stvara evropsku karijeru, nakratko zatihnulu zbog očeve bolesti. A potom, sjajan nastup u "Albert Fišer Holu", međunarodni džez festivali u Minhenu, Atini, Istanbulu, čak pet nastupa na "Nenj Por Jazz" festivalu, i sa zagrebačkim "Big bendom", jednom deleći koncert sa najpoznatijim džez pijanistom Čikom Koreom, koji joj nudi da pođe sa njim i bude njegov stalni vokal.\nLista nagrada i priznanja duga je za ova tekst. Uvrštena je u "džez reprezentaciju SFRJ" pored Bore Rokovića, Boška Petrovića, Jovana Mikovića, Damira Dičića, Ratka Divjaka. Nezaboravna dva koncerta u dvorani "Lisinski" i ljubljanskom bioskopu "Union" 1977. godine trajno su sačuvani na "Jugotonovom" tonskom zapisu "4 lica džeza". Srećom.\nSvedočanstvo o njenom pevanju poprima odlike usmenog predanja.Živi u pričama, "sa kolena na koleno".\n- Dok se preko kolena nije prelomila odluka u misterioznim krugovima da moja pesma više nije važna, a na ekrane su vrtoglavo dospele našminkane lutke bez sluha - kaže za "Novosti" Nada Knežević.\n- Publika sa ukusom počela je da se bori za goli dinar. Za tu publiku poslednji put sam pevala 1995. godine na koncertu "Nada Beogradu", koji sam sama organizovala. Mediji su ocenili da je to bio najbolji koncert protekle decenije. Ne znam, za mene je to bio poslednji.\nKada sam se u prošlu sredu popela na binu letnje pozornice u Tvrđavi da primim životno priznanje, sećanje je oživelo. Videla sam u publici koja nije moja, da to polako postaje. Ponovo taj strašan aplauz, koji me je začarao da pola veka držim mikrofon i pevam. U Beograd sam se vratila srećna. Moj glas je ostao sačuvan. Hvala svima, sada kažem. To je bilo sve od Nade Knežević...\nPOVELjU Udruženja muzičara džeza dobija kao istaknuti umetnik za doprinos razvoja muzičkog stvaralaštva, povelje publike i kritike na desetinama festivala, estradne nagrade Srbije, prva nagrada Jugoslovenske radio-difuzije za najbolje diskografsko ostvarenje za ploču "Četiri lica džeza" (ista ploča proglašena je za najbolju u godini), njoj najdraže priznanje kolega umetnika među kojima su Arsen Dedić, Leo Martin, Gabi Novak, Josipa Lisac, Tereza Kesovija...\n- GUŠI nas muzika koja se na vrlo arogantan, uvredljiv i neslušljiv način nameće publici - priča Nada Knežević. - Ovo je problem koji zahteva širu društvenu akciju, kako naša kultura ne bila definitivno marginalizovana. Nikada nismo naučili da negujemo prave vrednosti, a najveći smo talenti u tome da ne praštamo uspeh i da zaustavimo i uništavamo prave vrednosti. Zato nas svi oni koji mnogo vrede napuštaju sa tugom u srcu i beskrajnom radošću za svaki ponovni susret sa svojim gradom i publikom.\njazz_nada_knezevic.jpg / 14.89 / KB image/jpeg\nOpatija-1961.jpg / 51.21 / KB image/jpeg\nAlexDunja 21:41 02.08.2007\nael znas za anegdotu(nek se javi poznavalac, strucnjak, naucnik:))))\nda je ela ficdzerald kad je gostovala na beogradskom\ndzez festivalu,na sceni rekla:\nja sam Nada Knezevic.\nSrđan Mitrović 21:43 02.08.2007\nmožda mića marković ima neku zgodnu anegdotu...\nandjelija 21:57 02.08.2007\npogotovu za nas mladje nedovoljno upucene. srdjane imas li nesto iz arhive od zeni koja je pevala 'sve smo mogli mi' jadranki stojakovic?\nkako su to dobra vremena bila!\nSrđan Mitrović 22:00 02.08.2007\nRe: lep tekstic\no jadranki neki drugi put. ona je u japanu, i velika je zvezda. pre par godina sam gledao humanitarni koncert protiv nagaznih mina koji je organizovao riuiči sakamoto gde je pevala i jadranka.\nčak je i učestvovala na singlu Zero landmine....\nandjelija 22:05 02.08.2007\nvolela bih o njoj i o ako imas karaklajic bese. stao mi je mozak. zena, prava dama....eh sto ovo mrzim...znas verovatno ko mi je na umu.\nSrđan Mitrović 22:07 02.08.2007\nNepotpuna diskografija Radmile Karaklajic:\nTurist - 1967\nBerba Grozdja - 1967\nMoj Ribar - 1967\nDa Si Tu - 1967\nVolecu i sutra - 1974\nPovratak - 1974\nandjelija 22:13 02.08.2007\njednog dana ako te ne mrzi nesto da nam iskopas :)\nSrđan Mitrović 22:15 02.08.2007\novih nedelja samo se i bavim "kopanjem".\ni mogu da ti kažem da mi veoma prija. zato i pokušavam to da podelim sa drugima\nAlexDunja 22:22 02.08.2007\nda prodje vreme:)))\ndok se ne javi Mica :)))\nnsarski 22:26 02.08.2007\nJadrankine ploce i CD-ovi se mogu naci u Japanu u svakoj vecoj prodavnici muzike. Ja imam jednu koju sam odande doneo. Zena stvarno ume da peva!\nSrđan Mitrović 22:27 02.08.2007\nčekajući miću, pozdrav nsarskom, za anđeliju...\nandjelija 22:28 02.08.2007\ndrago mi je :))\ntvoji tekstovi bas osvezavaju ovaj blog i uvek ih procitam\n[iako se ponekad ne slazemo]\nSrđan Mitrović 22:29 02.08.2007\nto mi je jako drago. ne moramo uvek da se slažemo, bitno je da se razumemo\nandjelija 22:30 02.08.2007\nijaoo pa ovo je super :))))\nkakav je diva gaga nikolic :)))\nSrđan Mitrović 22:32 02.08.2007\nevo još nešto za tebe\n"U tom Somboru", 25. maj 1974.\nObraz uz obraz ALL STARS BAND:\nVesna Cipcic - pevacica grupe Sunce, buduca glumica, zvezda "Vruceg Vetra"!\nRade Kraljevic - pevac grupe Sunce, buduci pocasni gost Muzickog tobogana!\nRade Serbedzija - glumcina, buduca holivudska zvezda!\nDjurdjica Barlovic - buduca pevacica Novih Fosila!\nZdravka Krstulovic - zvezda "Naseg malog mista" i (buduceg) "Velog mista"!\nJadranka Stojakovic - buduca sjajna kantautorka!\nDragan Mijalkovski - buduca slager legenda\ni... "pljunuti" crvendac na Serbedzijinom celu - najmocnija novcanica od Avale do Triglava... buduca uspomena na dzeparac za sladoled, slicice i... ploce! (less)\nnsarski 22:33 02.08.2007\nHvala, takodje, i ja cekam Miću...\nMirjana Gabelic 23:13 02.08.2007\nPa ovo je divno! Nazalost vise nema ni Zdravke ni Djurdjice....Sta zar vec prodjose tolike decenije,a kao da je bilo juce!Ima li Vice Vukova,pa Kice,Anice Zubovic, da li je ona ziva?A Tihomir Petrovic, da li je nesto od njega sacuvano,pa od Dzimija Stanica...? Uh,bas sam se raznezila!A kako je sladak Serbedzija (bio)!\nSpiridon 07:50 03.08.2007\nDarko Kraljić - Zašto si pospan Čo\novo trazim vec godinama\nSrđan Mitrović 09:43 03.08.2007\nRe: Darko Kraljić - Zašto si pospan Čo\nako nađem, šaljem ti.\nili ako neko drugi ima, neka pošalje...\nfixer 10:43 03.08.2007\nimam ja čoa.. pevaju gabi&arsen.. dajte gmailove da šaljem\nSpiridon 10:49 03.08.2007\nposlao sam ti gmail ADRESU na "privatne poruke".\nSrđan Mitrović 11:00 03.08.2007\npostavi na http://boomp3.com/\nvrlo je jednostavno, da možemo svi da čujemo )\nfixer 11:17 03.08.2007\nkaže mi tata da je to pre rata pevao čuveni vojin popović, i da smo i mi imali tu ploču.. al onda su došli nemci, ili već neko treći.. onda je bilo ono šuma harmonika itajrad..\nali lepa je i ova verzija\nSpiridon 11:17 03.08.2007\nSrđan Mitrović 11:37 03.08.2007\nSpiridon 11:59 03.08.2007\nDarko Kraljic - Zasto si pospan Co\nNema na cemu Srdjane.\nFixeru imas pice od mene ako navratis u Genevu =]\nSrđan Mitrović 12:01 03.08.2007\nhvala i Fixeru\nMića Marković 12:04 03.08.2007\nMoram priznati da sam dugo razmisljao šta i kako napisati, a da to bude bar donekle prava slika o Nadi.\nKompletnu je nemoguće dati u par reči, jer je višeslojna.\nSa Nadom sam radio dosta koncerata i turneja. Poslednji je bio njen solistički koncert u Domu sindikata.\nMislim da je to bilo 1995 ili 96. Pratnja je bio Revijski orkestar sa gudačima i Big bendom., uz veliku i nesebičnu pomoć ansambla 7 Mladih. Posebno se oko koncerta angažovao pokojni Vaske. Posle tog koncerta Nada se povukla, i od tada se nezna šta je sa njom i gde se nalazi.\nIzdvojio bih dve Nadine jazz interpretacije, koje su mene kao pratećeg muzičara uvek uzbuđivale do žmaraca,što se muzičarima retko dogadja.\nTo su Mr. Paganini i All Of Me. Bile su to interpretacije do detalja "skinute" od Ele, ali im je Nada dodavala jednu na prvi pogled neobjašnjivu dimenziju. Mislim da se radi o njenim glasovnim kvalitetima, dakle onome što joj je priroda podarila. Usuđujem se reći, da kada je glas u pitanju, da je priroda u Nadinom slučaju bila izdašnija nego u Elinom.\nAlexDunja 12:11 03.08.2007\nnije kao nada,ali prolazi:))))\nSrđan Mitrović 12:17 03.08.2007\nI vaša uloga na ovom blogu je nemerljiva.\nTanja Jakobi 12:20 03.08.2007\nSrđan Mitrović 12:34 03.08.2007\nja sam All of me uvek više voleo u verziji Bili Holidej.\nAlexDunja 12:39 03.08.2007\nvolim i ja.:))))\nal' radi mice,i one anegdote.\na ti bi,kad vec kopas mogao i o Lady nesto.\nznas da je ona imala i malu filmsku karijaru.\npa da se nauzivamo slusajuci.:))))\nSrđan Mitrović 12:52 03.08.2007\nšto ti je svet mali. pre neko veče sam ponovo gledao Lady sings the blues sa Dajanom Ros. Filmska biografija Bili Holidej. Sit sam se isplakao. Dajana je uspela da otpeva sve pesme Bili Holidej na svoj način, a da im ipak ne oduzme ništa. Šteta što nije dobila Oskara. Ipak te godine hit film je bio Kabare. A Sali Bols, je Sali Bols...\nTanja Jakobi 12:53 03.08.2007\nneverovatno, na youtube nema pesme "cekala sam cekala" ni u izvodjenju jadranke stojakovic ni...mozda mozda..bisere veletanlic\nAlexDunja 13:25 03.08.2007\nsaglasna.:))))(i povodom Lady i povodom kabarea)\nknjiga je takodje upecatljiva.:)))\nili to ja vise volim literaturu?!\ndunjica 13:57 03.08.2007\nSrđane, udari mi ti u sitne žice;-) Eeej, to su bili dani, mladost moje mame, ... Baš me oraspoloži s ovoliko sjajne glazbe! A da je Nada, mamina imenjakinja, bila (jeste) bolja od Elle F., stoji.\nSamo, onaj "glumčina" Šerbežija jeste sjajan glumac i živi u Holliwoodu, ali ipak - nije zvijezda tamo. To su samo naša balkanska pretjerivanja, kojima dakako pridonosi Radetov status zvijezde i prikladno ponašanje kada dođe na Brijune i/ili gostuje po bivšoj domovini.\nMića Marković 15:16 03.08.2007\nDa dodam nešto u vezi kompozicije Lady sings the blues, što predpostavljam da je širem auditorijumu manje poznato.\nForma bluza je jedinstvena i uvek ima 12 taktova, kao i odredjeni harmonski sklop.\nLady sings the blues, ni po formi ni po harmoniji nije bluz.\nTo naravno ne znači, da se ne radi o odličnoj kompoziciji.\nNadam se da ne trolujem previše.\nSrđan Mitrović 15:19 03.08.2007\nobožavam ovakve trolove\ndunjica 20:08 03.08.2007\nMićo, ako je to trol, onda sam ja šifonjer. Toliko. Pozdrav!\nangie 22:50 02.08.2007\nsam je slushala na letnjoj sceni Plato kafea sa jazz kvartetom sashe radojchicha, stvarno extra, glas koji moze da iznese sve shta hocesh-pojede bez napora i najteze bravure, skromna ledi besprekornih manira.\nBash mi je drago da nije zaboravljena=podrzavam, vishe nego zasluzeno.\nEvo slusham upravo Zdenku Kovachichek i mislim kako je to mocna ekipa bila, a sada za njih vecina nije ni chula.\n(moja omiljena stvar iz tog perioda-Senka Veletanlic-trazish oproshtaj)\nInache bratko, kako da aktiviram ova sokocala shto si linkovao?\nSrđan Mitrović 23:00 02.08.2007\nRe: poslednji put\nmeni rade svi linkovi. malo su preoptereceni\nkliknes i treba sve samo da radi.\nangie 23:19 02.08.2007\nja kliknem i samo se vrti onaj kruzic i nish!:)\nSrđan Mitrović 23:23 02.08.2007\npa sačekaj malo da se startuje player...\nMića Marković 15:40 03.08.2007\nHajde još malo trola.\nAutor kompozicije Tražim /tražiš/ oproštaj je Tugomir Vidanović, a autor aranžmana Ilija - Baćko Genić.\nSenka iz nekog razloga nije verovala u tu kompoziciju, a ni aranžman joj se nije svideo. Malo je nedostajalo, pa da odustane od nastupa. Kad je kompozicija doživela sjajan uspeh, sve je došlo na svoje mesto.\npish 22:55 02.08.2007\na nove snage istog kalibra?\nZokiZoki 22:58 02.08.2007\nL O V I N G N A D A K N E Z E V I C\nangie 23:00 02.08.2007\nRe: a nove snage istog kalibra?\nshalish se, nadam se:)\nMogu da stanu na crtu Tanja Jovicevic , Alexandra Radovic i Vanna!\npish 23:04 02.08.2007\nangie 23:40 02.08.2007\novo sam mislila, pa uporedi:)\njosipa je van konkurencije!\nd j o l e 07:11 03.08.2007\nMogu da stanu na crtu Tanja Jovicevic , Alexandra Radovic\nAleksandra Radovic je stvarno vrh. I Jelena Tomasevic je dobra.\nMića Marković 18:04 03.08.2007\nUz najbolju volju i pažljivo preslušavanje, ne mogu da procenim po čemu su to "nove snage istog kalibra"??\nAlexDunja 19:39 03.08.2007\nTine i Radojka 05:01 04.08.2007\nMuadDib 23:24 02.08.2007\nПоносни власник оригиналног, офуцаног LP у издању Радиотелевизије Београд:\n1. После многих зима - Н.Кнежевић\n2. Међуигра - Вице Вуков\n3. Жеље - Марјана Держај\n4. Смеђе очи - Габи Новак\n5. Пред бранови - Радослав Граић\n6. Дјевојчице - Дуо Хани\n7. Илузије - Тереза Кесовија\n8. Јулијана - Душан Јакшић\n9. Плави ноктурно - Сенка Велетанлић\n10. Слутња - Бети Јурковић\n11. Ти којој стихове пјевам - Нада Кнежевић\n12. Пут љубави - Вице Вуков\n13. Тишина без суза - Аница Зубовић\n14. Она је најлепша била - Крсто Петровић\n15. Волио би да ме волиш - Марко Новосел\n16. Ти и јас - Марјана Держај\n17. Једном у граду ко зна ком - Лола Новаковић\n18. Негдје далеко - Иво Робић\n19. Очи - Габи Новак\nСамо да се зна, ова лонгплејка од 14 инча се носила у комшилук који је имао одговарајући грамофон (предтелевизијска ера) и слушала 1 сат с поштовањем, тада.\nSrđan Mitrović 23:34 02.08.2007\nRe: Опатија 1961\nau, kakva lista!\nnsarski 00:21 03.08.2007\nSrdjane, ja imam (Misha mi dao, naravno), snimak/miks sa festivala u Opatiji sa svim ovim pevacima. Ma, neverovatno. Jedino se sa tim moze uporediti knjiga P. Lukovica "Bolja Proslost".\nSrđan Mitrović 09:42 03.08.2007\nšta da ti kažem, blago tebi.\nšto se knjiga tiče, imam neke druge favorite\nnsarski 12:41 03.08.2007\nI ja imam druge favorite. Nego ova je kao knjiga o muzici-nostalgiji verovatno nesto najbolje sto je napisano na nasem jeziku.\njaksa scekic 13:30 03.08.2007\n"Festival Opatija" bio je jedan od prvih i svakako jedan od najvažnijih glazbenih događaja u bivšoj državi tijekom 1950-ih, 1960-ih i 1970-ih godina. Prva se festivalska priredba u Opatiji održala 1958., i to u Kristalnoj dvorani hotela "Kvarner", koji je upravo zbog festivala postao kultno mjesto. "Opatija" je bila smišljena kao nacionalni pandan sveprisutnom i vrlo popularnom Festivalu talijanske kancone Sanremo, a vremenom je izrasla u značajnu smotru na kojoj bi se tijekom veljače susretala krema domaće zabavne glazbe.\nNa festivalu su u tridesetak godina nastupala najpopularnija imena ondašnje šlageristike, kao što su Anica Zubović, Marjana Deržaj, Ivo Robić, Gabi Novak, Ana Štefok, Tereza Kesovija, Bisera Veletanlić, Kemal Monteno, Lado Leskovar, Elda Viler, Majda Sepe i drugi. Sa festivalske pozornice u Opatiji ponikao je i Zdravko Čolić, koji je na "Izboru za Pjesmu Eurovizije" 1973. pobijedio pjesmom "Gori vatra".\nOd 1973. do 1976. upravo se na "Opatiji" birao predstavnik na Euroviziji: "Korni grupa" (1974), "Pepel in Kri" (1975) i "Ambasadori" (1976) itd. Zbog osrednjih plasmana od 1977. do 1981. JRT na Eurosong više nije slala svoje predstavnike, no Opatija je ipak preživjela kao festival. Danas se na istoj sceni Kristalne dvorane hotela "Kvarner" održavaju hrvatski izbori za Eurosong "Dora".\nNeke od popularnijih pjesama:\nMirno teku rijeke (1959) - Vice Vukov\nOprosti, volim te (1963) - Senka Veletanlić\nPotraži me u predgrađu (1964) - Lado Leskovar\nVino i gitare (1967) - Gabi Novak\nŠto me čini sretnom (1968) - Josipa Lisac\nŽelim malo nježnosti i ljubavi (1968) - Ana Štefok\nJutro će promijeniti sve (1968) - Indexi\nNikad ne zaboravi... (1978) - Olivera Katarina\nMoja prva ljubav (1978) - Rani mraz\nTi si moja poezija (1979) - Kemal Monteno\nNajdraže moje (1980)- Novi fosili\nPronađi me u zvijezdama (1986) - grupa 777.\nSrđan Mitrović 13:35 03.08.2007\ngordanac 13:44 03.08.2007\nDa li neko ima "Vozi me vlak v daljave" ? Anja Rupel i "Videosex" su je imali, ali je nema na YouTube, a o Deržaj i da ne pričam!\nAli zato sam našla ovo:\njaksa scekic 13:50 03.08.2007\nVreme mladosti,poceci TV programa,tad je JRT program bio u experimentalnoj fazi,pocinjao je mislim oko 5 sati popodne re-emitovao se RAI program za decu,utorkom nije bilo televizije,TVD pocinjao u osam sati uvece,a program se zavrsavao u 22.00.Nedeljom isla Servisna stanica,pa RAI UNO Sou sestre Kesler...kad je bio prenos Opatije to se gledalo porodicno,kao i umetnicko klizanje,sve bilo crno-belo,kasnije se pojavili filter-folije koje su se stavljale na c/b TV aparate,pa kao davalo sarenu sliku...TV Zagreb imao Mendu i Slavicu,a ja sam obavezno gledao najavu za EPP iz TV Ljubljane koja je imala lutku animaciju nekog cikicu koji se vrteo oko nekog kioska,a od serija decije "Tunderball"-lutke na konac,pa Nevidljivi covek,87 policijska stanica,pa kasnije vec klasik serije "Dugo toplo leto" sa Ben Kvikom,pa "Saga o Forsajtima",a domace su bile od Servisne stanice,pa Gradjanin Pokorni,pa Crni sneg...Verujte mi na rec,kad su isle neke od tih emisija nije bilo ljudi na ulicama..Od muzickih Maximetar sa Draganom Nikolicem,zatim je TV Zagreb krenu sa sou programima rezirao Anton Marti,TV Beograd sa kvizom vodio Mica Orlovic...\ngordanac 14:03 03.08.2007\nna otvaranju rtv2, na svečanosti koju su vodili Dragan Nikolić i Milena Dravić, Nada Knežević je pevala Mr.Paganini...\nZašto na YouTube ima tako malo (ako ima uošte) snimaka, stvarno, pa ta dokumentacija mora da postoji, da?\nPape 14:20 03.08.2007\n"Vozi me vlak v daljave" imam u verziji Videosexa i u verziji (bez vokala) trija Aleksandra Subote iz '59. Zasluzujes za "Pridi bom ti dala cvet", omiljenu foru jednog mog prijatelja koju sam tek sada sasvim ukapirao :)\ndunjica 14:30 03.08.2007\n18godišnjakinja s tom frizurom izgleda barem 20 godina starija, hihihi, takva vremena na Euroviziji!\nSrđan Mitrović 14:41 03.08.2007\nja se samo nadam da ovi iz rts-a nisu sve pobrisali! postoji priča kada je čkalja svojevremeno podržao opoziciju, da su na rts-u pobrisali skoro sve njegove serije! ostale su samo one na filmskim trakama.\nmožda jakša ima nekih preciznijih informacija.\nsve je to nacionalno blago i tako se prema tome mora i ophoditi. nadam se da neko u svojoj kućnoj arhivi poseduje stare snimke i da je youtube za sada pravo mesto da se to postavi\nSrđan Mitrović 14:43 03.08.2007\nau jakša, naježio sam se. naterao si me da se vratim u svoju prošlost i i iskopam sećanja na rts. verovatno je to Na slovo, na slovo, blejkova sedmorka.... ja sam ipak 69. godište\nali se sećam ovoga:\ndunjica 14:44 03.08.2007\nRe: Vozi me vlak v daljave\nu originalu pjeva Marjana Deržaj. Također je i njen original "Zemlja pleše", koju je kasnije izvodio Videosex.\ngordanac 14:53 03.08.2007\nMića Marković 14:57 03.08.2007\nAutor kompozicije Pridi dal ti bom cvet je Mojmir Sepe.\nJedna zanimiljivost vezana je za ovog autora i Pesmu Evrovizije.\nNeke godine Španiju je predstavljala kompozicija E res tu. /Ne znam španski, valjda se tako piše./\nGodinu pre toga na tom festivalu izvedena je Mojmirova kompozicija Brez besed, koju je pevala Berta Ambrož. Zanimljivost se sastoji u tome, da je po mišljenju većine muzičkih stručnjaka, kompozicija E res tu bila debeo plagijat kompozicije Brez besed.\ndunjica 14:59 03.08.2007\nRe: zemlja pleše\nPo tom video-klipu sam dala šivati moju lila haljinu. Nosila sam je dugo i uvijek dobijala komplimente za istu. Ah, nostalgija trese...\nSrđan Mitrović 14:59 03.08.2007\ngordanac 15:02 03.08.2007\ni - dokazano!\ngame, set meč! plagijat, čist;\njaksa scekic 15:36 03.08.2007\nNe verujem da su brisali,posto nije bilo sta da se brise.Pocetkom sesdesetih godina sve drame,komedije,(Servisna stanica i jos neke kasnije) verovali ili ne isle su UZIVO,jer nije bilo magnetoskopa.Secam se otac me je vodio na izvodjenje Servisne stanice.TV je tad bila na Beogradskom sajmu(mislim da i dan danas tamo ima jos nesto),stajao sam skoro na plafonu,gde su visili reflektori. Reditelj Lola Djukic, Ckalja,Mija i sve je to fukcionisalo kao sat u onim vremenima.Tad TV kamere za studio nisu imale zum,neko su imale tri objektiva koja su se vrtela u krug na telu kamere.Skidam im kapu kako su tad terali program uzivo,bez greske.Kamermani RTB su bili medju najboljima,ako ne i najbolji u tadasnjoj JRT,podvig je bio Vojin Lukic koji je snimio citavu dramu u nekoliko kadrova,nesto slicno kao Hickokov Konopac,ako se ne varam.\nangie 17:21 03.08.2007\nE res tu, strava stvar!\nZeljkoJ 16:08 29.08.2007\nRe: i - dokazano!\nRazlika je u tome sto pesma "Brez besed" (Bez reci) nije postigla skoro nikakav uspeh u Jugoslaviji, pa cak ni u Sloveniji dok je kompozicija "Eres tu" (To si ti) dozivela svetsku slavu a i dan-danas vazi za jednu od najboljih pesama u istoriji "Eurosonga". Grupa Mocedades je sa njom stigla i do vrha americkih top lista (doduse sa engleskom verzijom te pesme). Autor pesme "Eres tu" je Juan Carlos Calderon, jedan od najuspsnijih spanskih evrovizijskih kompozitora.\n2005. u Kopenhagenu na obelezvanju 50. godisnjice "Pesme Evrovizije", "Eres tu" je izabrana medju 14 najboljih (i bila jedina pesma na spanskom jeziku). Po misljenju publike, najboljom evrovizijskom pesmom svih vremena je proglasena "Waterloo" (po meni s pravom).\nDa dodam jos nesto, Berta Ambroz je izvela "Brez besed" 1966. godine na "Evroviziji" odrzanoj u Luksemburgu i bila sesta, dok su Mocedades otpevali "Eres tu" 1973. (takodje u Luksemburgu) i zauzeli 2. mesto, iza Anne Marie David koja je pobedila pretstavljajuci zemlju domacina sa "Tu te reconnaîtras" (Prepoznaces se).\nMuadDib 23:32 02.08.2007\n...а сигуран сам да нам поштовани ММ не може и неће никада рећи оно што љубитељи џеза знају: Нада Кнежевић је могла лако бити европска Ела да је на томе порадила, али није...\nangie 23:35 02.08.2007\nnsarski 23:46 02.08.2007\nJes malo trol,\nali u vezi je sa nagradama:\ndanas je Carls Simic postao pesnik laureat US of A.\nVise detalja ima ovde.\nSrđan Mitrović 23:50 02.08.2007\nRe: Jes malo trol,\nza dobre vesti uvek ima mesta!\nSve čestitke iz beograda\nBiljana Maksic 01:18 03.08.2007\nPre 5 godina sam slusala\nLolu Novakovic u Pozoristu na Terazijama. Fantazija.\nKoliko Nada Knezevic sad ima godina?\nvinska musica 03:09 03.08.2007\nMa, nije trol, nsarski. Sve ima veze jedno s drugim, bar za mene – Nada Knezevic, Perina „Bolja proslost“ i Charles Simic. Upravo tim redom.\nEvo sta kazu moja secanja, koja mi je „razvalio“ ovaj blog.\nSamo onaj ko je u vreme muzickog zenita Brene i Dragane Mirkovic vaspitavao dete zna kakvi su natcovecanski napori bili potrebni da se te neprikosnovene zvezde klinackih zurki,\ntv-programa za decu, likovi sa korica skolskih sveski... takticno zamene nekim drugim\njunacima i junakinjama njihovog detinjstva.\nKoliko iz ocaja, toliko i iz eksperimenta, jednog dana sam pred svoju desetogodisnju cerku istresla sve sacuvane ploce iz sedamdesetih, ne preporucujuci joj nista odredjeno, da vidim\nsta ce joj zapleniti paznju. Odusevila sam se kada je za svog apsolutnog favorita odabrala\nNadu Knezevic i pesmu sa njene singlice Cry Baby.\nOne cuvene inflatorne godine, kada su ocajnici prodavali za bagatelu najvrednije knjige da bi se prehranili, setala sam s cerkom pored SKC-a i na jednoj tezgi natrcala na Perinu „Bolju proslost“. Htela sam svakako da je kupim, ali malo kasnije, posle nekih drugih kupovina, jer je bila preteska za noshenje. Medjutim, cerka se u nju „zaljubila“ na prvi pogled i ponudila se da je ona nosi, samo da je odmah kupim. Poslusala sam je.\nO vrednosti knjige znaju najbolje oni koji su je imali u rukama. Moj primerak se skoro raspao od citanja; sto mog, sto mojih prijatelja.\nA kakve veze ima Charles Simic s celom pricom? Pa, utoliko sto je Perin prijatelj i recenzent jedne od njegovih kasnijih knjiga.\nSrđan Mitrović 09:41 03.08.2007\nRe: Pre 5 godina sam slusala\nnisam uspeo da pronađem podatak na netu.\nDoctor Wu 06:16 03.08.2007\n:(, sve pomenuste\na niko da pomene moj (kasnije se pokazalo i baneta bumbara) prvi crash: biseru veletanlić. trebalo mi je celo pre podne da skupim hrabrost da je zamolim za autogram. to, kad sam imao 4 g.\nSrđan Mitrović 09:40 03.08.2007\nRe: :(, sve pomenuste\nbisera je carica! šteta što tako malo snima albume\nangie 13:28 03.08.2007\nzimus sam bila na nekoj jazz vecheri Kornelija Kovacha u Kolarcu, gde se posle duzeg vremena pojavila Bisera, koja se zbunila i rasplakala od ovacija u publici, u kojoj je bilo dosta muzichara, no kad je sheretski obrisala suze, vishestruko je uzvratila, stvarno extra optpevashi par pesama.\nmene bi sigurno rasplakala. bilo bi divno ponovo ih sve skupiti na jednom mestu.\nnema ko o tome da misli.\nangie 14:09 03.08.2007\nSrki, stvarno bi neko mogao da organizuje neshto, al' ne jednom, nego u nekom klubu da sviraju i pevaju muzichari iz stare garde, verujem da bi bilo dupke puno.Pa gostovanje ekipe iz Hrvatske i Sl. ja bih bash volela da slusham Ditku Haberl i Zdenku Kovachichek uzivo, ali ne koncert i ono sedenje, nego u klubu.\nMića Marković 14:30 03.08.2007\nBiseri se na tom koncertu dogodilo, da je u jednom trenutku pogrešila, odnosno zaboravila tekst.\nKako je ona odličan improvizator, nastavila je da peva , a umesto originalnog teksta izgovorila je otprilike "jao, zbunila sam se, pobegao mi je tekst"...\nOno što je sjajno u svemu je, da ni jednog trenutka ni sa tim improvizovanim tekstom nije odstupila od melodijske linije kompozicije koju je izvodila.\nTo mogu samo veliki talenti.\nangie 19:57 03.08.2007\nE da, Mico, videla sam vas u publici:))\nBojan Zdravic 07:33 03.08.2007\nA niko Josipu nije spomenuo,\nza moj ukus Josipa Lisac je #1 i bez konkurencije medju pevacicama.\nNaravno i ostali su bili izuzetni, Boba Stefanovic i Prele su bili u rebel mangupskom fazonu, Dragan Stojnic ubedljivo najbolji od pevaca - mada pomalo dosadan sa svojim nepomicnim statua stavom, za vreme pevanja Njemu susta suprotnost Djoka Marjanovic, koji nije ni imao glas, ali ziva soda na bini. Djoka je bio idol nas klinaca tada. Miki Marjanovic, sa neprevazidjenim hitom "Narcisi placu ljubavi" ...\nMića Marković 16:56 03.08.2007\nRe: A niko Josipu nije spomenuo,\nBiće da je Miki Jevremović.\nBojan Zdravic 18:01 03.08.2007\n:)) Da, hvala na ispravci, to mi je tik zesci sa imenima se tako frljam, inace se poznajem sa Mikijem, igrali smo godinama sah - cugere u Radnickom, toliko puta do dugo u noc. Miki je divan covek zaista, veliki zaljubljenik u sah...\nSpiridon 09:24 03.08.2007\njuce sam saznao\nPoznati pevač i pisac Dušan Prelević - Prele preminuo je u Beogradu u 59. godini.\nBojan Zdravic 18:08 03.08.2007\nRe: juce sam saznao\nBog da mu dusu prosti, bas mi je zao, poslednji put kad sam bio u Beogradu cuo sam da ima velike probleme sa zdravljem.\njasnaz 11:28 03.08.2007\nPape 13:42 03.08.2007\nNeko je pomenuo Tihomira Tiću Petrovića. O ovom skromnom čoveku i izvanrednom pevaču, važnom delu mozaika domaće džez scene i zabavne muzike se premalo zna. Nažalost, malo je snimao. Preporučujem njegova izvodjenja "Our love is here to stay", "Nancy" - i naročito nezaboravnu "I apologize". Ukoliko ima zainteresovanih, okačiću negde...\n...a ko je propustio njegove emisije na Radio Beogradu "Džez vruće-hladno", propustio je mnogo.\nSrđan Mitrović 13:45 03.08.2007\nmogli bi jedan posto o njemu. ako već nema tekstova, bar neka muzika bude glavna.\npreporučujem sajt www.boomp3.com za kačenje pesama.\nPape 15:58 03.08.2007\nOkačih dve stvari. Da izbegnem eventualne komplikacije oko kopirajta preimenovao sam ih na sprpski, da se kao ne dosete, pa ih možete pronaći pod nasovima "Nensi" i "Izvinjavam se". Nisam uspeo da dostignem bisere prevoda iz fonoteke Radio Beograda :). Sajt je dakle http://boomp3.com/\nŠto se tice posta, ili smislenih reči o čuvenom Tići, možda će to uraditi neko ko ga je bolje poznavao. Kao počast finom čoveku i ništa slabijem pevaču, od mene ovoliko.\nPrilično štura biografija se može naći na http://sr.wikipedia.org/wiki/Tihomir_Petrovi%C4%87


Ljudi kažu da ova slika POGAĐA U CENTAR: Ono što ste PRVO VIDELI otkriva NAJDUBLJU TAJNU O VAMA - Zena.rs\nPiše: T.G. 14.02.2020. 22:19\nŠta ste prvo videli na slici? Foto: @_MusicAndArt_ / Twitter\nTest sa kockom: 5 minuta i saznaćete mnogo o sebi! !\npriča dana viralno optička iluzija


Dr Petković (BF): Vlast Portu oprašta, a Krtoljanima ne da njihovo – Bokeski Forum\nAndrija Petković je rekao da je sa svojim drugovima u djetinjstvu razmjenjivao sličice sportista a ne koverte. „Kompletna slika Tivta govori samo za sebe“, rekao je Petković dodajući da je izvještaj koji je pred odbornicima izvještaj o neradu i razbaciivanju novca.\nOn je rekao da od 2016. godine nijedan predlog opozicije u tivatskom parlamentu nije usvojen, kao ni oni najbenigniji kao što su besplatni udžbenici za sve tivatske đake. „2018. godinu obilježilo je opraštanje duga Porto Montenegru koji je automatski 100.000 eura proslijedio KK Budućnost. Da tih 5,6 miliona eura sad imamo ne bi imali Dom zdravlja i Sportsku dvoranu takve kakvi jesu a imali bi bazen“, rekao je Petković dodajući da su ulice u Tivtu raskopane i da „vožnja po ulicama izgleda kao reli Pariz-Dakar“. On je rekao da u skupštini ima partija „koja se godinama zalaže za hvatanje stoke sitnog i krupnog zuba u Gradiošnici“, a ta ista Gradiošnica nema danas ni vrtić, ni novu zgradu Vatrogasne jedinice ni dječija igrališta. Petković je istakao da se politika duplih aršina opštinskog rukovodstva ogleda u tome što se građanima Krtola ne isplaćuje njihovih 1,2 miliona eura za zemljište u Klačini, dok je opština 300.000 eura bacila u vjetar plaćajujući dug za tantijeme za muzičke programe. Naveo je i da su komunalna i sportska infrastrutura u katastrofalnom stanju.\nPrevious article\tDr Andrija Petković poručio Darki Ognjanović: Kuku onome ko od vas zavisi Next article\tMorbidna slika na groblju Sveti Šimun


ŠOKANTNA ODLUKA SUDA U SAD: Naoružani neonacista nije pretnja javnosti\nFoto: tviter/blue lives maters\nrepija repija\t 12.06.2017. 23:04h 23:06h\nSud na Floridi "nije pronašao jasne i uverljive dokaze da neonacista sa eksplozivima predstavlja pretnju javnosti", uprkos otvorenoj podršci bombašu iz Oklahome.\nBrendon Rasel (21) je sposoban da napravi bombu i priznao je da je to već učinio. Vlasti smatraju da je učestvuju u četovima na neonacističkim forumima, gde je pretio ubistvima i bombaškim napadima.\nIstražitelji su u njegovoj sobi pronašli pištolje, municiju i nacističku propagandu. Na ormariću je držao uokvirenu fotografiju Timotija Mekveja, teroriste koji je 1995. u Oklahomi autobombom ubio 168 ljudi.\nSudija je izjavio da ne veruje da postoje "jasni i uvjerljivi dokazi" da Rasel predstavlja pretnju svojoj zajednici, iako je prošli mesec optužen za posedovanje eksploziva i ilegalno skladištenje eksplozivnog materijala.\nPolicija je otkrila Rasela nakon što je njegov cimer, bivši neonacista koji je prešao na islam, priznao da je ubio drugu dvojicu cimera. Devon Arturs (18) je rekao policiji da su sva četvorica delila neonacistička uverenja.\nTROPSKI NACISTI: Uselio se u vilu na Kanarskim ostrvima i otkrio tajnu Hitlerovu bazu


Nova kovanica od 50 penija u čast Bregzita\n22/12/2019 | 09:29\nBritanska vlada naložila je izradu nove kovanice od 50 penija, povodom istupanja zemlje iz članstva u Evropskoj uniji (EU) koje je predviđeno 31. januara.\nBritansko Ministarstvo finansija je u oktobru prekinulo izradu kovanice jer je Bregzit koji je bio predviđen 31. oktobra, odložen za kraj januara. Tada je oko milion kovanica moralo da bude istopljeno.\nOdluka o ponovnoj izradi kovanica pre zvaničnog Bregzita, doneta je posle pobede Konzervativne stranke na vanrednim parlamentarnim izborima. Boris Džonson je i pre funkcije predsednika vlade bio veliki zagovornik Bregzita.\nNova kovanica, od zlata, srebra i kombinacije bakra i nikla, nosiće datum Bregzita i poruku “Mir, prosperitet i prijateljstvo sa svim nacijama”.\n14/03/2022 | 21:11\nSkandirali Abramoviču: Britanska vlada osudila navijače Čelsija


Wizz Air Abu Dhabi uveo liniju koja povezuje Abu Dabi i Beograd - Aviatica\nWizz Air Abu Dhabi uveo liniju koja povezuje Abu Dabi i Beograd\nWizz Air iz Abu Dabija je povezao Beograd sa ovim gradom direktnom linijom od ponedeljka 24. maja.\nDatum / Date: 25.05.2021.\nAviokompanija Wizz Air Abu Dhabi je najmlađa aviokompanija u Ujedinjenim Arapskim Emiratima. Raspolaže flotom od četiri potpuno nova aviona tipa Airbus A321neo, koji se odlikuju najnižom potrošnjom goriva, emisijom štetnih gasova i bukom.\n„Izuzetno smo srećni što uvodimo liniju od Abu Dabija do Beograda. Ovo je istorijski trenutak za Wizz Air Abu Dhabi i važan momenat za naše putnike u Srbiji i Ujedinjenim Arapskim Emiratima. Veza između Beograda i glavnog grada Ujedinjenih Arapskih Emirata će otvoriti nove mogućnosti za srpske putnike. Naši najmoderniji avioni i unapređene mere zaštite garantuju najbolje moguće sanitarne uslove za putnike“, izjavio je Kis Van Šaik, generalni direktor kompanije Wizz Air Abu Dhabi.\nAbu DabiBeogradwizz airWizz Air Abu Dhabi


Niški aerodrom devet mjeseci bez aviona | Turizam Vijesti | Al Jazeera\nNiški aerodrom devet mjeseci bez aviona\nPublished On 30 Jul 201430 Jul 2014\nDrugi po veličini civilni aerodrom u Srbiji, “Konstantin Veliki” u Nišu, već devet mjeseci nema nijedan komercijalni let. Država najavljuje pomoć od pet miliona eura, a prvi konkretni rezultati se očekuju na proljeće iduće godine, do kada bi se trebala završiti modernizacija aerodroma, a potom i prvi ugovori s aviokompanijama.\nU Ministarstvu saobraćaja Srbije najavljuju da će od niškog aerodroma stvoriti stjecište niskotarifnih (low cost) kompanija.\n“Niš može da očekuje ne samo podršku Ministarstva da razvijemo ovaj aerodrom, nego jednostavno konkretnu podršku da bude opremljen da i u lošim vremenskim uslovima ovde mogu letovi da se obavljaju. Moj sledeći dolazak ovde će biti najesen, zajedno sa ljudima iz Ministarstva, kada jedan deo opreme bude već ovde i kada ćemo moći da kažemo – evo, to smo uradili. Ovo je sledeći korak, koji nam omogućava da ovaj aerodrom zaista funkcioniše, a ne samo da bude ovakva jedna zgrada”, izjavila je Zorana Mihajlović, ministrica saobraćaja.\nPrednost niska cijena\nU upravi niškog aerodroma nadaju se povoljnim vijestima iz Beograda i prvim konkretnim rezultatima, izvještava iz Niša reporter Al Jazeere Zoran Kosanović.\n“Mislim da je ključno to što se na aerodromu u Beogradu sada dešavaju neke drugačije stvari u odnosu na raniji period, a to je da Air Serbia preuzima sve veći primat, da je politička cena drugačija. Mi i kroz to vidimo svoju šansu. Dakle, aerodrom u Nišu može da pruži ono što je niskotarifnim kompanijama potrebno, a to je niska cena. Može da pruži dobru poziciju u odnosu na saobraćajne koridore, a ono što nam je neophodno jeste tehničko osavremenjivanje”, kazao je direktor niškog aerodroma Dragan Bugarinović.\nI Nišlije, koje su nekada sa niškog aerodroma mogle da lete do Zagreba, Ljubljane, Pariza ili Ciriha, pozdravljaju najavu oživljavanja aerodroma.\n“Valjda će biti bolje, pa da imamo neki svetski prevoz”, kaže jedan Nišlija.\n“Mislim da bi ljudi putovali više odavde. Zašto da idu do Beograda, naprimer, Švajcarska – Beograd, pa autobusom do Niša, kad može direktnim letom”, dodaje njegov sugrađanin.\nGrad nema para\n“To je nešto perspektivno za naš grad, nešto što bi svi koristili i bilo bi mnogo letova”, kaže treći.\nUrednik portala Tango six, vazduhoplovni novinar Petar Vojinović, skeptičan je da bi Niš mogao postati centar za niskotarifne kompanije.\n“Poslednji avion sa niškog aerodroma poleteo je ka Podgorici oktobra prošle godine. Do tada je Grad Niš finansijski pomagao funkcionisanje aerodroma. Sada u budžetu Grada za to nema novca, pa se pomoć očekuje od države”, rekao je Vojinović.


Razorne posledice uragana Harvi\n“Ne verujem u instant karmu, ali izgleda da je u Teksasu reč o tome. Nadam se da će im to pomoći da shvate da Republikanska partija ne mari za njih”, napisao je Kenet Stori, inače profesor sociologije.\nDva dana kasnije “popio” je otkaz.\nUniverzitet je naveo u saopštenju da su profesorovi komentari načinjeni na privatnom nalogu na Tviteru i da ne odražavaju stavove škole.\n“Osuđujemo taj komentar i osećanja koje ga prate, i razumemo bol koji je ovaj neodgovorni čin uzrokovao. Kao Floriđani, veoma smo svesni destrukcije i patnji povezanih sa tropskim vremenom. Naše misli i molitve su sa svima koji su pogođeni uraganom Harvijem”, naveo je Univerzitet Tampa.\nUragan Harvi oslabio, ali sad preti NOVA OPASNOST\nStori je obrisao svoj nalog na Tviteru, ističe “Vašington post”. Prethodno je u ponedeljak “tvitovao” izvinjenje.\n“Duboko žalim zbog izjave koju sam juče objavio. Nisam mislio niti želeo loše bilo kome. Nadam se da će se svi pogođeni Harvijem brzo oporaviti”, naveo je profesor.\nStori je za “Vašington post” izjavio da je njegova namera bila da komentariše republikansko poricanje klimatskih promena, a ne da nekog uvredi.\nNezapamćene poplave u Teksasu\n“Izvinjavam se. Nikada nisam nameravao da to krene ovim putem. Gledajući patnju ljudi Hjustona i znajući da sam dodao još patnje na to slama mi srce. Treba da uradimo sve što možemo da ih podržimo a ja to nisam uradio svojim komentarima”, naveo je on, dodajući da razume odluku Univerziteta da ga otpusti.\nIako se Stori ne buni zbog otkaza, “Vašington post” prenosi izjavu Arija Kona, advokata Fondacije za ljudska prava u obrazovanju, koji je rekao da Univerzitet Tampa u svom priručniku jasno obećava slobodu izražavanja i akademske slobode svojim pripadnicima, a to uključuje i slobodu govora.\nKon je dodao da njegova Fondacija istražuje Storijev slučaj.


"Green Home" i "Čistoća" čistili deponije na Koniku\nNiko da pomogne\n"Čistoća" je bagerima i kamionima utovarala i odvozila otpad, dok su pedesetak predstavnika "Grin Houma" i državnih službi smeće kupili ručno\n20.09.2013. 15:05h Ažurirano: 20.09.2013. 15:05h\nNevladina organizacija "Grin Houm", Agencija za zaštitu životne sredine i Javno preduzeće "Čistoća" očistili su juče deponije oko Kampa 2 na Koniku.\nOvom akcijom obilježene su 22 godine od proglašenja Crne Gore ekološkom državom, a predstavnica "Grin Houma" Jovana Janjušević kazala je da su "odabrane lokacije identifikovane kao najkritičnije od strane nadležnih komunalnih službi i građana."\n"Čistoća" je bagerima i kamionima utovarala i odvozila otpad, dok su pedesetak predstavnika "Grin Houma" i državnih službi smeće kupili ručno.\nMeđutim, niko od mještana nije došao da čisti, osim desetoro djece koji su na to više gledali kao na zabavu.\nVideo: Zoran Bojović\nDirektor Agencije za zaštitu životne sredine Ervin Spahić kazao je da juče bio jedan od najbitnijih dana za Crnu Goru, kada je proglašena ekološkom državom, kao i da njegova služba radi sve kako bi opravdala takav naziv.\nČistoća prioritet (FOTO: Luka Zeković)\nDirektor preduzeća "Čistoća" Borislav Đuranović tvrdi da njegovo preduzeće svakodnevno radi na tome da Glavni grad bude čistiji i napomenuo je da postoji desetak lokacija u podgorici gdje se besplatno može odlagati biljni i kabasti otpad, kao i velika deponija Mojanski krst za odlaganje zemlje i šuta.\n"Zadovoljstvo mi je da učestvujem u ovakvoj akciji i naše preduzeće će se uvijek odazivati akcijama, sličnim ovoj", kazao je Đuranović.\nPoslanici parlamenta usvojili su 20. septembra 1991. godine Deklaraciju o proglašenju Crne Gore za Ekološku državu, kojom je definisano "strateško opredjeljenje države da usvaja i primjenjuje najviše standarde i norme iz oblasti zaštite životne sredine, očuvanja prirode i ekonomskog razvoja na pricipima ekološki održivog sistema."\nErvin SpaBorislav ĐuranovićJovana JanjuševićKonik kamp 2KonikJavno preduzeće ČistoćaGreen Home\n17.01. 10:37 h\t40\t200950\n17.01. 12:39 h\t447\t115283\n17.01. 12:15 h\t583\t97332\n17.01. 06:15 h\t65\t81905\n17.01. 14:03 h\t437\t73789\n17.01. 16:57 h\t187\t632\n17.01. 14:03 h\t146\t437


Ministarstvo odbrane Srbije na Sajmu knjiga – NS Reporter\nMinistarstvo odbrane Srbije na Sajmu knjiga\nBEOGRAD – Ministarstvo odbrane Srbije i Vojska Srbije imaju na 64. Međunarodnom sajmu knjiga u Beogradu svoj štand, a državni sekretar Aleksandar Živković je okupljene na otvaranju štanda podsetio na reči nobelovca Ive Andrića da “ostati ravnodušan prema knjizi, znači lakomisleno osiromašiti svoj život”.\nOn im je poručio da je uveren da neće ostati ravnodušni kada pogledaju izdanja Ministarstva odbrane i da će mnoga od njih poželeti da pročitaju.\nRekao je i da će Ministarstvo odbrane i izdavačka kuća Medija centar “Odbrana” do kraja godine predstaviti 150 publikacija, da će većina biti objavljena na srpskom jeziku, ali i da ima onih koja će se štampati na drugim jezicima.\nJedna od njih je monografija “Spomen sobe u Ministarstvu odbrane i Vojsci Srbije – Ogledalo istorije i tradicije 1804-1918.”, a Živković je pomenuo kao posebno važnu Ediciju “Ratnik” pokrenutu prošle godine.\nUrednik2019-10-21T08:01:28+02:0021. 10. 2019.|


PD MIMIHIP doo Krusevac - Kako izabrati najboljeg majstora ili izvođača za vaš projekat\nukupno 217 891\nnaslovna | vesti | Kako izabrati najboljeg majstora ili izvođača za vaš projekat\nsreda, 06 april 2011 08:55\n17.01.2011. | Green Building Advisor\nIzbor majstora, izvođača radova, nikada nije lak posao za one koji žele da renoviraju ili grade kuću ili poslovni prostor. Nizak nivo standarda i kontrole na tržištu omogućava da se svako bavi izgradnjom, i to nije samo problem u Srbiji već i u SAD. Zato vam prenosimo tekst koji pokušava da pomogne investitorima da odaberu prave preduzimače. Tekst je i skica onoga - kako kod nas jeste, i kako bi moglo da bude.\nPosebno zanimljivo jeste da su sve teme pomenute u tekstu koji su priredili urednici sajta Green Building Advisor, ma koliko čudno i neobično zvučale, već bile obrađene i na portalu Gradjevinarstvo.rs tokom proteklih godina (vidi linkove u tekstu i tagove i linkove na kraju teksta). Reakcija tržišta još se čeka...\nfotografija iz teksta 10 saveta za renovacije - link\nGrađevinski izvođači i preduzimači često se doživljavaju kao advokati ili auto-mehaničari – neophodni, ali ne preterano prihvaćeni od društva. Ovo može biti zato što su zahtevi da neko postane izvođač često veoma niski. Tako nekvalifikovani dolaze na tržište. Mnogi su tu zato što nisu znali šta drugo da rade a gradilo se na sve strane pre krize. Naravno, postoje i neki zaista kvalitetni. Ali, kako znati izabrati nekog od njih? Ovaj članak govori o tome.\nDobra vest je da sa tako niskim standardima možete veoma lako da odbacite jedan deo kandidata. Oni građevinci koji se fokusiraju na zelenu gradnju izdvajaju se jer zelena gradnja podrazumeva viši stepen kvaliteta:\nprednosti zelenih objekata – bolji komfor i manji računi\ngarancija kvaliteta – zeleni sertifikat.\nKako biste izabrali najbolje od najboljih, upoznajte se sa standardnom operativnom procedurom firme, specifikacijama, referencama i načinu na koji komuniciraju sa vama. Ukoliko građevinska firma ili preduzimač ne umeju dobro da komuniciraju sa vama (čak i kada sa drugima nemaju problema), raste mogućnost za nesporazume na projektu, a to znači višu cenu i manje zadovoljstvo.\nNa kraju krajeva, gradnja ili radovi u kući jeste nešto što većina ljudi doživi više puta u životu, i predstavlja veliku investiciju. Ovu investiciju možete da nadokadite!\nOno što današnja industrija zelene gradnje nudi jesu prednosti o kojima su vaši roditelji mogli samo da sanjaju. Danas su kuće jeftinije za grejanje i hlađenje, udobnije, i odgovornije prema okruženju nego pre par decenija.\nUkoliko želite da povratite novac koji ste uložili u renoviranje ili gradnju kuće neophodno je da se povežete sa zelenom firmom koja razume vaše potrebe i ima znanje da ih ispuni.\nNije dovoljno dodati neke zelene proizvode na kuću i očekivati da se ponašaju dobro – najvažnije je kako se ti delovi uklapaju međusobno. Dakle, kako da odlučite koji je najkvalifikovaniji zeleni graditelj za vas?\nPored toga što dobro poznaju prakse zelene gradnje, odlični izvođači i preduzimači unapređuju i komunikaciju i organizaciju posla. Gradnja ili rekonstrukcija kuće, zelena ili ne, veliki je posao. Najbolji graditelji su izuzetni projektni menadžeri – organizatori gradnje.\nIpak, sve ovo može da se nauči, pa je najbolje da izaberete nekog ko vam pored svega toga i odgovara, po stilu, ukusu, i ko je dostupan za komunikaciju.\nObrazovanje je ključni deo vašeg zelenog projekta\nGrađevinski znalci, kao i svaki drugi profesionalci, obrazuju svoje mušterije. Kamen temeljac zelene gradnje je koncept whole-house (cela kuća). To znači da će dobar izvođač obratiti pažnju na sve sastavne delove projekta: sam projekat, lokaciju gde se kuća nalazi, materijale koji se u kuću ugrađuju, itd.\nOn će znati da pogleda projekat vaše kuće (naročito ako ste ga preuzeli iz nekog časopisa) i da vam kaže da li je pogodan za klimu gde se nalazi vaša kuća. Svaki deo projekta sa sobom nosi određene rizike, pozitivne i negativne strane, i on bi trebalo da vam ih saopšti: garažu u kući može značiti i štetna isparenja koja ulaze u stambeni deo, tavan kosog krova koji se ne koristi i nema termoizolaciju pretvara se u veliku rernu nad krovom, itd.\nNapomena prevodioca: sa druge strane ne treba da dozvolite da izvođač menja projekat prostim objašnjenjem da „ne valja“ već je najbolje da se tu nađe i projektant koji bi mogao da odgovori na sve zamerke izvođača.\nDruga važna karakteristika kuće jeste orijentacija. Važno je da izvođač zna tačno gde će se nalaziti kuća. Orijentacija se ne odnosi samo na onu prema Suncu i stranama sveta, već i na orijentaciju spavaćih soba u odnosu na susede i ulicu, orijentaciju kuhinje u odnosu na osvetljenje, ventilaciju, itd. Takođe, on vam može preporučiti prozore različitog kvaliteta na različitim stranama kuće ili zaptićenim i izloženim prozorima, i drugo.\nDobro građena kuća nema curenja vazduha (svedeno na minimum). Takva kuća nema neželjenih strujanja i čuva energiju. Sa druge strane, zelena kuća u sebi ima materijale koji neće negativno uticati na kvalitet unutrašnjeg vazduha (IAQ) jer imaju mali nivo organskih isparavajućih materija (VOC).\nNapomena prevodioca: nijedan materijal danas nije po svojoj prirodi ekološki i tražite da vam svoje tvrdnje dokažu pomoću sertifikata koji pokazuju zašto je neki proizvod „zelen“.\nVOC materije - pretnja kvalitetu unutrašnjeg vazduha u zgradama - link\nU potrazi za istinom - koji proizvodi su zaista zeleni i kako prepoznati "zeleno pranje"? - link\nEcolabelling.org - online baza oznaka za ekološke proizvode i usluge - link\nLEED testovi VOC materija i kvaliteta unutrašnjeg vazduha - IAQ - link\nZeleni sertifikati – U SAD postoji nekoliko sistema sertifikacije od kojih su neki lokalnog, a neki državnog nivoa. Takođe, tu su i neki međunarodni setrtifikati (koji se mogu dobiti i za projekte u Srbiji – preim. Prev). Jedan takav sertifikat je LEED – više na tagu ispod teksta.\nJasna komunikacija čini poduhvat prijatnijim\nDobri graditelji brinu za vaše potrebe, pitanja i zabrinutosti. Oni slušaju šta kažete. Oni čuju i ono što možda ne izgovorite i razjasne stvar. Najbolji način da vidite da li je preduzimaču stalo do vaše kuće jeste da kontaktirate njegove ranije klijente.\nDobri majstor nikada se neće stideti da vas upozna sa svojim ranijim radovima i klijentima. Naprotiv – često će fotografije i svedočenja klijenata postaviti na svoj sajt.\nPored svedočenja, pratite i svoj instikt. Sasvim je u redu da dođe do korekcija mišljenja u odnosu na prvi utisak. Ljudski je da se drugačije vežemo za različite ljude, i sasvim je u redu da i ovaj element poduhvata bude važan kada birate svog izvođača.\nIskreno, ako je u pitanju najbolji izvođač kog možete dobiti na tržištu, a ne možete da pronađete zajednički jezik sa njim, koliko prijatan može biti posao u koji ulazite, naročito kada uzmete u obzir da vam je potrebna dugoročna saradnja jer zelena gradnja ne završava se samo osnovnim radovima već i upravljanjem troškova i daljim poboljšanjima?\nIzvođač mora da pita i da daje odgovore\nKada posmatrate specifikacije potencijalnih izvođača, napravite listu pitanja na koje želite da vam odgovore. Oni koji vam odgovore na e-mail ili poziv treba da imaju prednost u odnosu na one druge, ali ipak razmotrite da li vam je na pitanja jasno odgovoreno. Ovo naročito važi za sve pojmove koji vam nisu jasni ili vam nije jasno šta oni pod tim podrazumevaju (održivo, zeleno, izmenjivač toplote, itd).\nPodjednako je važno da vam oni postavljaju pitanja dok iznosite svoje želje. Ukoliko ne razumeju o čemu govorite, na kraju će se sve završiti sa rešenjem koje je najjednostavnije za izvođenje. Dobri graditelji su oni koji umeju da reše problem koji je pred njima, a to znači i da ispune vaše želje i na način za koji niste znali da postoji.\nTo se postiže postavljanjem pravih pitanja. Oni koji i sami insistiraju na pitanjima i razjašnjavanju svih sitnica obično su dobro organizovani i u samom poslu.\nPitanja za vašeg investitora:\nNa koji način pratite koncept zečeme gradnje?\nŠta ćete učiniti da bi ste osigurali da mi kuća bude komforna kada se uselim?\nKoji su neki od ekoloških materijala koje preporučujete za moju kuću?\nPronađite nekog ko je organizovan\nMožda imate viđenje da svaki posao treba da bude dobro organizovan. Istina je da mnogi nisu. Ovo čini razliku između posla koji ćete pamtiti po dobrom ili veoma lošem iskustvu za vas i vašu porodicu. Dobar izvođač trebalo bi da vam obezbedi neki vodič, na primer džepni priručnik ili pamflet, u kom su na jednostavan način ukratko objašnjeni elementi celog procesa gradnje ili rekonstrukcije po principima zelene gradnje.\nNaravno, tu bi trebalo da su date i okvirne cene pojedinih dodataka projektu. Ovo ne mora biti dokument, uostalom najveći broj građevinaca odlaže papirologiju za što kasnije kad se već upozna dobro sa onim što želite. Zato ove informacije često postave i na svoj sajt odakle ih možete besplatno preuzeti.\nDobri organizovani graditelji sve opisano često integrišu u svoj izvođački proces. Ovo je veoma značajno jer ste tokom celog procesa radova stalno informisani šta se i zašto dešava. Takođe, unapred ćete znati kada je potrebno da odaberete između nekoliko opcija a da pri tome ne remetite plan radova. Neki postave na svoj sajt kompletan plan za vaše gradilište kome možete pristupiti uz pomoć šifre koju vam daju.\nVrednost i početna cena\nMarljivo istraživanje je važno kako biste našli šta je najvrednije za vašu investiciju. To ne mora da znači najnižu cenu (zapravo, retko će biti tako), već znači najvrednije za vaše ideje, stil i potrebe, kao i efekat koji će postići tokom veka korišćenja.\nImajte na umu širu sliku kada određujete vrednost projekta ili njegovih delova. Obratite pažnju na garantovana unapređenja koja se tiču zdravlja i okruženja. Razmišljajte o ceni korišćenja objekta koju ćete plaćati svakog meseca, jer novac koji pozajmite za gradnju moći će da isplati sam sebe čak i ako uzmete više od minimuma (uglavnom i pre od onog novca koji pokriva samo minimalnu investiciju).\nUlaganje u energetsku efikasnost, naročito kada je vezano za hipoteku i sl, na duge staze se svakako isplati. Niži mesečni računi znače više novca za otplatnu rata.\nOva poboljšanja možete pratiti kroz račune za komunalije i energiju. Unapređenja koja se tiču zdravlja i okruženja garantovana su sertifikatima koje ima izvođač ili sertifikatima koje će obezbediti za vaš projekat.\nOvi zeleni sertifikati zapravo su provera stvarnog kvaliteta za zelene kuće. Potrebno je da se upoznate sa programom sertifikacije po kom radi vaš izvođač da biste znali šta su dobrobiti takvog pristupa.\nTakođe, potražite graditelje kojima je unapređenje edukacije važna stavka u poslovanju. Oni koji imaju neki sertifikat za firmu ili za svoje zaposlene, uložili su trud na obuci. Čak i ako su ovo učinili samo zato da bi imali papir koji će vam pokazati, pre će biti da su bar nešto pokupili na časovima obuke za razliku od onih koji ih nisu ni pohađali.\nKako biste se dodatno osigurali, zaista ispitajte reference izvođača. Nemojte se zaustavljati na svedočenjima sa sajta. Zahtevajte najmanje dve reference o kojima želite da saznate sve detalje. Raspitajte se i kod nekih od skorijih klijenata.\nPitanja za prošle klijente vašeg potencijalnog izvođača radova:\nŠta vam se najviše sviđa u vezi sa vašim novim domom?\nKoja su najbolja a koja najgora iskustva koja ste imali tokom rekonstrukcije/izgradnje?\nKako se taj izvođač bori sa kriznim vremenima?\nDa li biste ponovo angažovali istog majstora/izvođača?\nDobri majstori se ne plaše da se reklamiraju na internetu\nZeleni graditelji su povezani međusobno. Društvo je danas povezano i putem društvenih sajtova kao što su Facebook, LinkedIn, Twitter, itd. Pronađite na tim sajtovima izvođače koji su vaši potencijalni saradnici. Pogledajte članke koje su tamo okačili o sebi, pogledajte fotografije, video priloge, itd.\nNeki čak koriste ove sajtove i da najave završetak gradnje neke kuće, radionice koje posećuju, seminare za investitore koje organizuju, oglase za rad u njihovoj firmi, online webinare, itd.\nSvi kvalitetni izvođači imaju sajtove i stranice na društvenim mrežama koje su prepune informacija i sadržaja. Oni zanju da kupci danas surfuju internetom u vezi sa svime što žele da kupe. Zato se oni trude da redovno ažuriraju svoje sajtove svežim informacijama ali i čestim odgovorima na pitanja kupaca.\nOni se ne plaše da rade transparentno. Zapravo, oni uživaju u tome da obučavaju potrošače na tržištu o prednostima svojih proizvoda i svog pristupa gradnji.\nNeki zeleni graditelji imaju svoj blog. Zašto je ovo važno? Zato što više možete saznati čitajući njihove blogove, naročito o tome da li biste se sa njima lakše sporazumeli.\nReal Life LEED - blog sa savetima za upotpunjavanje dokumentacije za dobijanje LEED sertifikata - link\nDebunkTheBIM: blog Zolna-e Murray posvećen BIM tehnologiji - svakodnevna obuka o radu u BIM softverima - link\nKuće od slame - link\nOni svoje video klipove često postavljaju i na YouTube.\nTakođe, na internetu možete videti i šta misle jedni o drugima, kakva im je saradnja sa druim graditeljima, jer, često su veoma bliski prijatelji i posao na promociji zelene gradnje shvataju kao ono primarno u svom poslovanju.\nGrađevinski propisi - da li kvalitet gradnje opada uz opravdanje da ispunjava standard - link\nVaše ideje, stil i potrebe su važni\nGrađevinci često i sami biraju specifične grupe klijenata. Neki rade samo sa onima koji prvi put ulaze u investiciju većih razmera, neki rade samo rekonstrukcije, neki isključivo kompletnu izgradnju, itd. Neki insistiraju isključivo na projektima koji prate koncept zelene gradnje i ne žele da grade bilo kakve druge kuće.\nNe pokušavajte da radite sa izvođačima koji žele da se prilagode svima i rade „sve“. Dobri graditelji rade ono što žele i rade to dobro.\nPored osnovne ponude koju daje neki izvođač on bi trebalo da vam pruži i dodatne informacije o opcijama koje su dostupne. Sve što previše odstupa od onoga što sam nudi znak je da treba da potražite nekoga ko svoje poslovanje zasniva na stvarima koje vama odgovaraju.\nNekoliko saveta kako bi trebalo da potražite izvođača za vas\nOdredite svoje želje i potrebe – odredite da li želite zeleni projekat prema sledećim pitanjima:\nDa li želite da smanjite troškove održavanja?\nDa li želite zdraviji enterijer u svom domu?\nDa li želite univerzalna projektna rešenja?\nŽelite li niže ralune za energiju?\nŽelite li da date lični doprinos okruženju?\nKoje ekološke karakteristike moraju biti u vašem domu?\nŠta „morate“ da imate a šta bi bilo „veoma lepo“ da bude deo vašeg doma?\nKoje cene su u vašim mogućnostima?\nDok pokušavate da odgovorite na ova pitanja moguće je da će se pojaviti još mnoge druge ideje.\nDrugo, tražite projektno rešenje koje ispunjava vaše potrebe i želje ali i odgovara klimi u kojoj će se kuća nalaziti.\nTreće, saznajte što više o zelenoj gradnji kako biste potencijalnom izvođaču mogli da postavite što više pitanja. Naučite više o specifičnostima svog grada i svog kraja, orijentaciji, zdravstvenim pitanjima u zgradama, itd.\nUčinite ova tri i rešićete 80% pitanja vezanih za pronalaženje svog izvođača radova. Jednom kad odredite šta vam je važno i pronađete izvođače koji upravo to nude, biće mnogo lakše pronaći eko-graditelja koji će ostvariti vaše snove.\n© 2018 PD MIMIHIP doo Krusevac. Sva prava zadržana.


Nove reklame protiv pušenja na američkoj televiziji - Advertiser Serbia\nNove reklame protiv pušenja na američkoj televiziji\nS ovim u vezicigareteoglašavanjeoglašivačreklameSADtelevizija\nOd nedavno, televizijski gledaoci širom Amerike ponovo će gledati reklame velikih duvanskih kompanija ali mnogo drugačije od onih koje su prikazivane pre 50 godina\nUmesto privlačnih ljudi koji puše, nove reklame oslanjaće se na običan tekst i naraciju o štetnosti upotrebe duvana.\nBile su potrebne decenije da se glavne američke duvanske kompanije konačno dogovore oko tačnih reči u upozorenjima, koje su naredile sudske vlasti da mogu da budu prikazane u glavnim televizijskim terminima i štampane u novinama.\nTu se čuje saopštenje Sekretarijata za pravosudje: “Duvanske kompanije namerno su napravile cigarete sa dovoljno nikotina da stvore i održe zavisnost.”\n“Napravili su oglas koji, iskreno, neće biti toliko ubedljiv. To su zapravo crna slova na belom ekranu sa prilično najdosadnijim glasom koji možete da zamislite”, smatra Robin Koval, predsednica organizacije „Truth Initiative“.\nSkoro pola miliona osoba u Sjedinjenim Državama umre svake godine zbog bolesti povezanih sa pušenjem. To uključuje i nepušače koji su redovno izloženi dimu iz druge ruke. Centri za kontrolu i prevenciju bolesti takođe procenjuju da troškovi medicinske nege i gubitak produktivnosti dostižu 300 milijardi dolara godišnje. U nameri da prikupi deo tog novca, administracija predsednika Klintona tužila je duvanske kompanije 1999. godine zbog obmanjivanja javnosti u vezi sa opasnostima od pušenja.\n“Danas, u ime poreskih obveznika, tražimo od duvanskih kompanija da plate svoj deo”, kazala je Dženet Rino, tadašnja sekretarka za pravosuđe SAD.\nSuđenje je završeno 2006. godine sa presudom da duvanske kompanije moraju da objave upozorenja u štampi i na televiziji. Protivnici pušenja kažu da će efekti biti minimalni jer ciljana publika duvanske industrije, tinejdžeri i mlađi ljudi u današnje vreme gledaju reklame većinom na društvenim medijima, dok stariji pušači imaju druge razloge zbog kojih nastavljaju da puše.\n“Pušači nastavlju da puše, ne zato što ne znaju mnogo o štetnim efektima pušenja, već zato što imaju druge različite razloge kao što su stres ili zavisnost od nikotina”, smatra Seok Hjon Gvon sa Univerziteta Viskonsina.\nUpotreba duvana opada u Sjedinjenim Državama ali neki stručnjaci kažu da je to nadoknađeno porastom upotrebe elektronskih cigareta koje su, kako oni kažu, opasne koliko i regularne cigarete.\nAutor: Đorđe Putić\nTide i Saatchi & Saatchi New York osvojili Super Clio 2018\nPre 25 godina poslat prvi SMS\nVeliki trgovinski lanac počinje sa prodajom hrane kojoj je istekao rok


Roman “Vreme je” predstavljen sinoć u Leskovačkom kulturnom centru - JuGmedia\nPred brojnom publikom sinoć je u holu Leskovačkog kulturnog centra predstavljen prvi roman autorke Snežane Janković – Vreme je. Posle zbirke poezije koju je objavila pre par godina, autorka Snežana Janković je u svom prvom romanu, kroz zanimljivu i dinamičnu priču, predstavila jednu ozbiljnu temu sa kojom se svet susreće, trgovinu ljudima.\nO knjizi je pored autorke govorila Mare Karanfilović, recenzent a odlomke iz knjige čitali su: Svetlana Stojiljković, Violeta Grujić i Ljubiša Ilić Penta, članovi Poezije 016 čiji je i Snežana dugogodišnji\nIz budžeta grada Leskovca danas je isplaćena suma od 893.192,25 dinara Centru za socijalni rad Leskovac na ime jednokratnih novčanih pomoći, zatim…\nvreme je za borce da izadju na lerkarsku a predali u martu :\n09.09.2021. u 15:13\na svi cute o ovome jer tata naredio..\njeli milice a sto ne napises o borcima koji cekaju izlazak na komisiju u Nisu,svi predali dokumenta februar i mart, tata uporno ih gura i kaze da se ne salju za NIs?\nDiskriminicaja,uticaj polozajem na nadlznu boracku da ljudi ne izadju na komisiju?\nDonesen zakon da i njima svane od 1.01.21 a vi vec laku noc,sramota i od vas novinara i od tate zamlate!\nZabole vas za njih….zasto se plasite da pisete o ovome? ovo nema ni u zoni sumraka!\n10.11.2021. u 18:56\nLepo, a u celoj prostoriji samo jedna osoba nosi masku?!


S ciljem edukacije budžetskih korisnika u BPK Goražde\nMinistarstvo za finansije Bosansko-podrinjskog kantona Goražde, u saradnji sa Agencijom FMC, upriličilo je danas prezentaciju o temi „Finansijsko upravljanje i kontrola u javnom sektoru Federacije BiH“, Softverski paket za uspostavu i praćenje sistema FUK. Prezentacija za predstavnike budžetskih korisnika održana je u Sali Biznis centra u Goraždu, kojoj su prisustvovali i ministri u Vladi BPK Goražde, na čelu sa premijerkom BPK Goražde Aidom Obućom.\nCilj prezentacije je edukacija budžetskih korisnika u vezi uspostave sistema za finansijsko uravljanje i kontrolu u budžetu BPK Goražde, a što je obaveza prema evropskim standardima.\n„Ovo je početak uvođenja funkcije finansijskog upravljanja i kontrole u našem budžetu, što smo već davno bili obavezni provesti. Taj proces je nov i zahtijeva više kontrole i odgovornosti, ali kada se uspostavi bit će lakše svim budžetskim korisnicima da rade svoj posao. Funkcionisanje ovog sistema jedan je od prioritetnih zadataka Ministarstva za finansije. Mi ćemo uraditi normativne akte koji će poboljšati kompletnu klimu u upravljanju budžetskim sredstvima što nam nalaže i Zakon o finansijskom upravljanju“-istaknuo je ministar za finansije BPK Goražde Mirsad Agović.\nPrezentaciju je vodila Zikreta Tubić, voditelj za finansijsko upravljanje i kontrolu sa višegodišnjim iskustvom u realizaciji projekata implementacije sistema FUC. Prema njenim riječima, radi se o međunarodnom standardu čije uvođenje će doprinijeti boljem i kvalitetnijem poslovanju. U procesu stabilizacije i pridruživanja EU, u poglavlju 32 definisana je interna kontrola.\n„Radi se o tome da budžetska sredstva i sva druga javna sredstva moraju se trošiti na način da to bude efikasno, efektivno i etično, a to ćemo dokazati kroz usvajanje politika i procedura. Poglavlje koje se odnosi na kontrolu u javnom sektoru trebalo je biti završeno već krajem 2018.godine, a Federalno ministarstvo finansija, odnosno njegova centralna organizacijska jedinica i Sektor za budžet provode kontinuirane kontrole da bi se pristupilo toj zakonskoj obavezi i njenon zadovoljenju. Moja topla preporuka je da se što prije krene u to, jer kad ponovo budemo popunjavali evropske upitnike i odgovarali na pojedina pitanja nećemo moći nastaviti put prema Evropskoj uniji. Ako želimo nastaviti put stabilizacije, onda moramo ići ka tome da usvojimo sve ono što nam je kroz zakonsku regulativu nametnuto. U pitanju je fiskalna odgovornost, a kada govorimo o tome onda nema izuzetka“-riječi su voditeljice prezentacije Zikrete Tubić.


JAVNI OGLAS I OBAVEŠTENJE ZA JAVNOST | Opština Plandište\nPočetna strana » JAVNI OGLAS I OBAVEŠTENJE ZA JAVNOST\nCentar Ministarstva odbrane Pančevo objavio je javni oglas i obaveštenje za javnost za prijavu kandidata za dobrovoljno služenje vojnog roka sa oružjem i kandidata za slušaoce kursa za rezervne oficire Vojske Srbije.\nViše informacija može se dobiti u Centru Ministarstva odbrane Pančevo, adresa Miloša Obrenovića broj 1, Pančevo na broj telefona 013/326 – 165 i 013/319 – 759, ili u Kancelariji Ministarstva odbrane Vršac, adresa Svetosavski trg broj 10 na broj telefona 013/837 – 020 i 013/839 – 694.\nKompletan tekst javnog oglasa i obaveštenja za javnost možete pogledati na sajtu Ministarstva odbrane Republike Srbije www.mod.gov.rs i OVDE.\nPrethodnaUVOĐENJE U VOJNU EVIDENCIJU\nJavna rasprava o Budžetu za 2011. godinu\nIZVEŠTAJ SA 98. SEDNICE OPŠTINSKOG VEĆA


Kakav je stav Srbije povodom krize u Ukrajini?\nPredsednik Srbije, Tomislav Nikolić rekao da pre formiranja nove Vlade, Srbija neće moći da iznese zvaničan stav države o dešavanjima u Ukrajini i na Krimu.\nKriza na Krimu i akcija Rusije ozbiljno je podelila svet. Stav Amerike i Evrope je vrlo jasan, ali je zanimljivo kako će se poneti male zemlje, među njima i Srbija po pitanju sukoba Ukrajine i Rusije.\nPosle Crne Gore i Albanije, koje su sledeći politiku EU uvele sankcije Rusiji, skoro neizgovoreno je ostalo pitanje kakav će stav Srbija zauzeti po pitanju događaja na Krimu.\nKako je danas istakao predsednik Srbije Tomislav Nikolić, ukoliko sledeće nedelje Generalna skupština UN bude raspravljla o situaciji na Krimu, Srbija neće moći da ima predstavnika koji bi mogao da iznese zvanični stav Beograda. Do formiranja nove Vlade u Srbiji nema nikoga ko bi mogao iznese zvaničan stav države o dešavanjima u Ukrajini i na Krimu, dodao je Nikolić.\n"Postoji nova svetska situacija, verovatno nova i u odnosu na Kosovo i Metohiju. Verovatno će svako poželeti da podržimo njegovu ideju. A to mora Vlada koja ima svog ispitivača – Narodnu skupštinu Srbije. Dakle, sve kako i dolikuje jednoj domaćinskoj kući – najpre skupština, pa skupština vladu, vlada politiku, skupština odobrava politiku. I tu negde, mislim da bi i oni koji od nas očekuju konkretne odgovore mogli da ih dobiju do maja", istakao je Nikolić.\nOdgovarajući na novinarska pitanja, predsednik Tomislav Nikolić je istakao da sa njim niko iz sveta nije razgovarao o tome da Srbija promeni svoj odnos prema Rusiji i da pretpostavlja da nije bilo pritisaka ni na Vladu.